Eerste Bonsmara-kudde ten volle genomies getoets - ProAgri
Eerste Bonsmara-kudde ten volle genomies getoets
by Benine Ackermann 5th October 2017, 3:14 pm 184 Views Comments Off on Eerste Bonsmara-kudde ten volle genomies getoets
Die insluiting van genomiese profiele in die voorspelling van die genetiese meriete van potensiële teeldiere, selfs op ’n baie jong ouderdom, verlaag die risiko dat die BLUP teelwaarde-voorspelling later radikaal sal verander. Die voorspellings-akkuraatheid van die BLUP teelwaarde, waarby genomiese inligting ingesluit is, is dus hoër. Veral eienskappe wat nog nie op die betrokke dier gemeet is, of gemeet kan word nie, soos melk (maternaal), koei volwasse gewig en vers- en koeivrugbaarheid vir bulkalwers baat met Genomiese Teelwaardes. Dieselfde geld vir eienskappe soos oogspieroppervlak, marmering en voerinname, wat net op bulkalwers gemeet word. Disco Bonsmara spog nou ook met ’n eie toetsfasiliteit waar jong bulle se groeitempo en voerinname gemeet word. Die kombinasie van meting van voerinname en skanderingsinligting by bulletjies en die genomiese inligting vir die hele kalwer-oes, beteken dat die bulle se genomiese verwantskap met hulle half-sub susters die raaiwerk uit seleksiebesluite neem vir hierdie eienskappe.
Die ander geweldige voordeel waar kalwers en hulle ouers se genomiese inligting bekend is, is die presisie om ouerskap te bevestig of selfs op te spoor. Die genomiese toetse wat Stamboek bied bevat meer as 35 000 basispare op die chromosome van elke dier wat as merkers dien om die presiese verwantskappe tussen diere aandui. Waar huidige ouerskaptoetse op ’n “uitsluitingsbeginsel” werk (met ander woorde “onmoontlike ouers” uitwys), werk genomiese inligting op ’n “insluitingsbeginsel” (met ander woorde die spesifieke ouer word bevestig).
Bonsmarabonsmara-kuddeBonsmara-kudde ten volle genomies getoetsgenomiese toetselivestock
Previous article Farming experience with Evelyne Sakala Simbeye
Next article Minder trekkers en stropers is in September verkoop as ‘n jaar gelede